ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য/ কেন্দ্রশাসিত অঞ্চলগুলিকে ১৯৩.৫৩ কোটিরও বেশি ডোজ টিকা সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে এখনও অব্যবহৃত এবং মজুত রাখা ১৭.৪৯ কোটি ডোজেরও বেশি টিকা রয়েছে
নতুন দিল্লি, ১৪ই মে, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহ, রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকা সরবরাহ করা এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করছে।
১৪ই মে, ২০২২ পর্যন্ত পাওয়া তথ্যের ভিত্তিতে দেখা যাচ্ছে, এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে এবং রাজ্য সরকারগুলির সরাসরি টিকা কেনা খাতে ১৯৩.৫৩ কোটিরও বেশি  ডোজ টিকা সরবরাহ করেছে।
রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ও মজুত করা ১৭.৪৯ কোটি ডোজেরও বেশি  ডোজ টিকা রয়েছে।
CG/SD/SKD/
(Visitor Counter : 196
স্বাস্থ্যওপরিবারকল্যাণমন্ত্রক
সুস্পষ্টভাবে করোনায় আক্রান্তের সংখ্যা লাগাতার কমছে; ১৬১ দিন পর এই সংখ্যা কমে ৩ লক্ষ ৩ হাজার
দেশে গত ২৪ দিন দৈনিক সুস্থতার সংখ্যা আক্রান্তের সংখ্যার তুলনায় বেশি
নয়াদিল্লি, ২১ ডিসেম্বর, ২০২০
ভারতে সুস্পষ্টভাবে করোনায় আক্রান্তের সংখ্যা আজ কমে হয়েছে ৩ লক্ষ ৩ হাজার। এই সংখ্যা ১৬১ দিন পর সর্বনিম্ন। দেশে গত ১৩ই জুলাই সুস্পষ্টভাবে করোনায় আক্রান্তের সংখ্যা ছিল ৩ লক্ষ ১ হাজার ৬০৯।
ভারতে মোট করোনায় আক্রান্তের মধ্যে সুস্পষ্টভাবে করোনায় আক্রান্তের হার কেবল ৩.০২ শতাংশ। নতুন করে সুস্থতার সংখ্যা বৃদ্ধি পাওয়ায় সুস্পষ্টভাবে করোনায় আক্রান্তের সংখ্যা আরও ১ হাজার ৭০৫টি কমেছে।
দেশে গত ২৪ ঘন্টায় দৈনিক আক্রান্তের সংখ্যার তুলনায় সুস্থতার সংখ্যায় রেকর্ড অগ্রগতি হয়েছে। আলোচ্য সময়ে আক্রান্ত হয়েছেন ২৪ হাজার ৩৩৭ জন। অন্যদিকে, সুস্থ হয়েছেন ২৫ হাজার ৭০৯ জন। সুস্থতার হার আজ আরও বেড়ে হয়েছে ৯৫.৫৩ শতাংশ। সুস্থতার সংখ্যা বেড়ে হয়েছে ৯৬ লক্ষ ৬ হাজার ১১১। এর ফলে, সুস্থতার সংখ্যা এবং মোট আক্রান্তের সংখ্যার মধ্যে ব্যবধান আরও বেড়ে হয়েছে ৯৩ লক্ষ ২ হাজার ৪৭২।
গত ২৪ ঘন্টায় নতুন করে সুস্থদের মধ্যে ৭১.৬১ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে ১ দিনেই সর্বাধিক ৪ হাজার ৪৭১ জন আরোগ্য লাভ করেছেন। পশ্চিমবঙ্গে সুস্থ হয়েছেন ২ হাজার ৬২৭ জন এবং মহারাষ্ট্রে সুস্থতার সংখ্যা ২ হাজার ৬৪।
দেশে গত ২৪ ঘন্টায় আক্রান্তদের ৭৯.২০ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৫ হাজার ৭১১ জন আক্রান্ত হয়েছেন। অন্যদিকে, মহারাষ্ট্রে আক্রান্তের সংখ্যা ৩ হাজার ৮১১। পশ্চিমবঙ্গে আক্রান্ত হয়েছেন ১ হাজার ৯৭৮ জন। দেশে গত ২৪ ঘন্টায় করোনাজনিত কারণে ৩৩৩ জনের মৃত্যু হয়েছে। এর মধ্যে ৮১.৩৮ শতাংশই মারা গেছেন ১০টি রাজ্য ও কেন্দ্রশাসিত অঞ্চলে। মহারাষ্ট্র থেকে সর্বাধিক ৯৮ জনের মৃত্যু হয়েছে। পশ্চিমবঙ্গে মারা গেছেন ৪০ জন এবং কেরলে মারা গেছেন ৩০ জন।
ভারতে প্রতি ১০ লক্ষ জনসংখ্যায় মৃত্যুর ঘটনা বিশ্ব গড় হার ১০৫.৭ এর তুলনায় অনেক কম।
শিল্পওবাণিজ্যমন্ত্রক
ভারতের শিল্প ও বাণিজ্যমন্ত্রীর সঙ্গে যুক্তরাজ্যের আন্তর্জাতিক বাণিজ্য সচিবের বৈঠক
নতুন দিল্লি, ৮ ফেব্রুয়ারি, ২০২১
ভারতের সঙ্গে যুক্তরাজ্যের বাণিজ্য সম্পর্ক নিয়ে কেন্দ্রীয় শিল্প ও বাণিজ্যমন্ত্রী শ্রী পীযূষ গোয়েলের সাথে যুক্তরাজ্যের আন্তর্জাতিক বাণিজ্য সচিব মিসেস এলিজাবেথ ট্রাসের এক বৈঠক অনুষ্ঠিত হয়। নতুন দিল্লিতে গত ৬ ফেব্রুয়ারি আয়োজিত ওই বৈঠকে দ্বিপাক্ষিক বাণিজ্য ও অর্থনৈতিক সম্পর্কের পরিসীমা নিয়ে আলোচনা হয়। দুপক্ষই ভারত ও যুক্তরাজ্যের মধ্যে বাণিজ্য সহযোগিতা আরও মজবুত করার বিষয়টি নিয়ে সম্মত হন। তাঁরা উভয় পক্ষের বাজারে প্রবেশের বাধা অপসারণের বিষয়টি নিয়ে পর্যালোচনা করেন।
সড়কপরিবহণওমহাসড়কমন্ত্রক
জাতীয় মহাসড়ক কর্তৃপক্ষের ‘আজাদি কা অমৃত মহোৎসব’ উদযাপনের অঙ্গ হিসেবে দেশজুড়ে ৭৫ লক্ষ বৃক্ষরোপণের উদ্যোগ
নয়াদিল্লি, ১৫ জুলাই, ২০২২
জাতীয় মহাসড়ক কর্তৃপক্ষ স্বাধীনতার ৭৫তম বর্ষ উদযাপনের সঙ্গে সাযুজ্য রেখে ১৫ই আগস্টের মধ্যে ৭৫ লক্ষ গাছের চারা রোপণের পরিকল্পনা করেছে। ‘আজাদি কা অমৃত মহোৎসব’ উদযাপনের অঙ্গ হিসেবে ১৭ জুলাই একদিনে দেশজুড়ে ১ লক্ষ বৃক্ষরোপণের উদ্যোগ নেওয়া হয়েছে। এর জন্য সংস্থার আঞ্চলিক দপ্তরগুলি জাতীয় মহাসড়কের পার্শ্ববর্তী অঞ্চলে এবং টোল প্লাজায় ৭৫টি জায়গাকে চিহ্নিত করেছে।
এই কর্মসূচীতে কেন্দ্রীয় সড়ক, পরিবহণ ও মহাসড়ক মন্ত্রী শ্রী নীতীন গড়করি এবং মন্ত্রকের উচ্চপদস্থ আধিকারিকরা অংশ নেবেন। মানুষকে পরিবেশের বিষয়ে সচেতন করে তুলতে জাতীয় মহাসড়ক কর্তৃপক্ষ স্থানীয় জনপ্রতিনিধি, বিশিষ্ট নাগরিকবৃন্দ, অসরকারি সংগঠন ও কলেজের ছাত্রছাত্রীদের এই কর্মসূচিতে যুক্ত করবে। রাজস্থান, মধ্যপ্রদেশ, উত্তরপ্রদেশ, আসাম ও অন্ধ্রপ্রদেশে মহিলা স্বনির্ভর গোষ্ঠীর সদস্যরা বৃক্ষরোপণ ও সেগুলির রক্ষণাবেক্ষণের কাজে যুক্ত হবেন। পরিবেশ বান্ধব মহাসড়ক ব্যবস্থাপনা গড়ে তুলতে জাতীয় মহাসড়ক কর্তৃপক্ষ বিভিন্ন সময়ে বৃক্ষরোপণ কর্মসূচির আয়োজন করে। এই কর্মসূচিতে রাজ্য সরকারের আওতায় থাকা সংস্থা, বেসরকারী বিভিন্ন সংস্থা, বন ও উদ্যান পালন বিশেষজ্ঞ এবং গ্রামীণ জীবন জীবিকা মিশনের আওতায় থাকা মহিলা স্বনির্ভর গোষ্ঠীর সদস্যদের সামিল করা হয়।
PG/CB/NS
(Visitor Counter : 129
প্রধানমন্ত্রীরদপ্তর
ভারত ও লুক্সেমবুর্গের মধ্যে ভার্চ্যুয়াল শীর্ষ সম্মেলন
নয়াদিল্লি, ১৭ নভেম্বর, ২০২০
প্রধানমন্ত্রী শ্রী নরেন্দ্র মোদী এবং লুক্সেমবুর্গের প্রধানমন্ত্রী মিঃ হ্যাভিয়ের বেট্টেল-এর মধ্যে ১৯শে নভেম্বর ভার্চ্যুয়ালি একটি শীর্ষ সম্মেলন হবে।
বিগত দুই দশকের মধ্যে এই প্রথম ভারত ও লুক্সেমবুর্গের মধ্যে এ ধরনের শীর্ষ সম্মেলন হতে চলেছে। এই সম্মেলনে উভয় নেতা দ্বিপাক্ষিক সম্পর্কের বিভিন্ন দিক নিয়ে আলোচনা করবেন। এর মধ্যে রয়েছে কোভিড-পরবর্তী সময়ে ভারত ও লুক্সেমবুর্গের মধ্যে সহযোগিতা বৃদ্ধি করা। তাঁরা পারস্পরিক স্বার্থ-সংশ্লিষ্ট আন্তর্জাতিক বিভিন্ন বিষয় নিয়েও মতবিনিময় করবেন।
ভারত ও লুক্সেমবুর্গ সম্প্রতি উচ্চ পর্যায়ে আলাপ-আলোচনা চালাচ্ছে। দুই প্রধানমন্ত্রী এর আগে তিনবার সাক্ষাৎ করেছিলেন।
স্বাস্থ্যওপরিবারকল্যাণমন্ত্রক
কোউইনের বিষয়ে সর্বশেষ তথ্য
কোউইন নতুন এপিআই-কেওয়াইসি-ভিএস-এর সূচনা করেছে: গ্রাহকের টিকাকরণের বিষয়ে নতুন এপিআই থেকেই জানা যাবে
নয়াদিল্লী, ১০ সেপ্টেম্বর, ২০২১
কোভিড-১৯এর বিরুদ্ধে ১৬ জানুয়ারি দেশজুড়ে টিকাকরণ অভিযানের সূচনা করেছিলেন প্রধানমন্ত্রী শ্রী নরেন্দ্র মোদী। ইতিমধ্যে ৭২ কোটি টিকার ডোজ দেওয়া হয়েছে। যাঁরা টিকা পেয়েছেন তাঁদের প্রামান্য নথি হিসেবে কো-উইন একটি ডিজিটাল শংসাপত্র দিয়ে থাকে। স্মার্টফোন, ট্যাবলেট, ল্যাপটপ ইত্যাদির মতো ডিজিটাল যন্ত্রে অথবা ডিজি লকারে এই শংসাপত্র রেখে দেওয়া যায়। প্রয়োজন হলে এখান থেকে ডিজিটাল পদ্ধতিতে সেটি নির্দিষ্ট জায়গায় পাঠানো সম্ভব। একইভাবে বিভিন্ন শপিং মল, অফিস, নানা অনুষ্ঠানে অংশগ্রহণ করতে গেলে যখন টিকাকরণ সংক্রান্ত শংসাপত্রের প্রয়োজন হয় তখন সেটি ডিজিটাল পদ্ধতিতে দেখানো সম্ভব। তবে অনেক সময় পুরো শংসাপত্র বা সার্টিফিকেট দেখানোর প্রয়োজন হয়না। নির্দিষ্ট কোনো ব্যক্তি টিকার দুটো ডোজই নিয়েছেন নাকি একটা ডোজ অথবা কোনো ডোজই নেননি এ ধরণের আংশিক তথ্য হলেই চলে। যেমন :
১. কোনো সংস্থা জানতে চাইতে পারে তার কর্মী টিকা নিয়েছেন কিনা। তার ওপর ভিত্তি করে ওই কর্মীর কর্মক্ষেত্রে কাজ শুরু করার বিষয়টি বিবেচনা করা হবে।
২. কোনো যাত্রী যখন ট্রেনে টিকিট সংরক্ষণ করবেন তখন রেল জানতে চাইতে পারে ওই ব্যক্তি টিকা নিয়েছেন কি না।
৩. বিমানে টিকিট কাটার সময় এবং বিমান সংস্থা এবং বিমান বন্দর কর্তৃপক্ষ কোনো যাত্রীর টিকাকরণের বিষয়ে তথ্য জানতে চাইতে পারে।
৪. হোটেলগুলিতে ঢোকার সময় বা অনলাইনে বুকিং-এর সময় গ্রাহকের টিকা নেওয়া আছে কিনা এ সংক্রান্ত তথ্য জানতে চাওয়া হয়।
দেশজুড়ে আর্থ-সামাজিক কর্মকান্ড ক্রমশ স্বাভাবিক ছন্দে শুরু হচ্ছে। এক্ষেত্রে প্রত্যেকের সুরক্ষার জন্য ডিজিটাল পদ্ধতিতে টিকাকরণ সংক্রান্ত তথ্য জানানোর জন্য প্রয়োজনীয় ব্যবস্থা গ্রহণের চাহিদা দেখা দিয়েছে। তাই আধারের মতো কো-উইনের মাধ্যমে টিকাকরণের বিষয়ে তথ্য পাওয়ার ব্যবস্থা করা হচ্ছে। এই কারণে কোউইন একটি নতুন এপিআই তৈরি করেছে। ‘নো ইয়োর কাস্টমার/ক্লায়েন্ট ভ্যাকসিনেশন স্ট্যাটাস’ বা কেওয়াইসি- ভিএস এপিআই-এর সাহায্যে যেকেউ তার মোবাইল নম্বর এবং নাম জমা দিলে একটি ওটিপি পাবেন। এরপর কোউইন তার কাছে জানতে চাইবে ওই ব্যক্তির টিকাকরণের স্ট্যাটাস কি। যদি সংশ্লিষ্ট ব্যক্তি টিকা না নিয়ে থাকেন তাহলে ০, যদি টিকার একটি ডোজ নিয়ে থাকেন তাহলে 1 অথবা যদি দুটি ডোজই নেওয়া থাকে তাহলে 2 লিখতে হবে। এরপর সংশ্লিষ্ট ব্যক্তি ডিজিটাল পদ্ধতিতে সই করে যেখানে এই তথ্যটি পাঠানো প্রয়োজন সেখানে পাঠাবেন। এর ফলে ট্রেনের টিকিট বা অন্যান্য প্রয়োজনীয় কাজে জানা সম্ভব হবে যে ওই ব্যক্তি টিকা আদৌ নিয়েছেন কিনা অথবা টিকার দুটো ডোজই নিয়েছেন কি না।
কেওয়াইসি-ভিএস সংশ্লিষ্ট ব্যক্তির অনুমতিক্রমে এবং তার ব্যক্তি স্বাধীনতা রক্ষা করে এই তথ্য পাঠাবে। কোউইন সংস্থা এরজন্য একটি ওয়েবপেজ তৈরি করেছে। এর মাধ্যমে দ্রুততার সঙ্গে কোনো ব্যক্তির টিকাকরণের সম্বন্ধে যাবতীয় তথ্য পাওয়া যাবে।
CG/CB/NS
(Visitor Counter : 298
কেন্দ্রীয়মন্ত্রিসভা
ওষুধ ও স্বাস্থ্য ক্ষেত্রে সহযোগিতার জন্য ভারত ও ডেনমার্কের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ওষুধ ও স্বাস্থ্য ক্ষেত্রে সহযোগিতার জন্য ভারত ও ডেনমার্কের মধ্যে স্বাক্ষরিত সমঝোতাপত্রটি অনুমোদিত হয়েছে।
সুবিধা :
দ্বিপাক্ষিক এই সমঝোতাপত্র স্বাস্থ্য ও পরিবার কল্যাণ মন্ত্রক এবং ডেনমার্কের স্বাস্থ্য মন্ত্রকের মধ্যে সহযোগিতার পরিবেশ গড়ে তুলবে। ভারত ও ডেনমার্কের মধ্যে যৌথ উদ্যোগে স্বাস্থ্য ক্ষেত্রে যেসব প্রযুক্তি ব্যবহার করা হয় সেগুলির বিষয়ে কাজ করা হবে। এরফলে দুটি দেশের মধ্যে দ্বিপাক্ষিক সম্পর্ক দৃঢ় হবে।
এই সমঝোতাপত্রের ফলে ভারতের স্বাস্থ্য ও পরিবার কল্যাণ মন্ত্রক এবং ডেনমার্কের স্বাস্থ্য মন্ত্রক স্বাস্থ্য ক্ষেত্রে গবেষণা এবং উন্নয়নের জন্য যৌথ উদ্যোগে বিভিন্ন প্রকল্প বাস্তবায়িত করবে। যার ফলে উভয় দেশের জনস্বাস্থ্য ব্যবস্থার উন্নতি হবে।
CG/CB/NS
(Visitor Counter : 138
প্রতিরক্ষামন্ত্রক
সম্মান এবং পুরস্কার : স্বাধীনতা দিবস, ২০২০
নয়াদিল্লি, ১৪ আগস্ট, ২০২০
স্বাধীনতা দিবস উপলক্ষে সেনাকর্মীদের নিম্নলিখিত সাহসিকতার পুরস্কার প্রদান করা হয়েছে :
|
|
ক্রমিক সংখ্যা
|
|
পুরষ্কার
|
|
সংখ্যা
|
|
মন্তব্য
|
|
১
|
|
শৌর্যচক্র
|
|
৩
|
|
উদ্ধৃতি সংযুক্ত
|
|
২
|
|
বার টু সেনা মেডেল 
|
|
৫
|
|
-
|
|
৩
|
|
সেনা মেডেল 
|
|
৬০
|
|
আটজন মরণোত্তর সহ
|
|
৪
|
|
মেনশন ইন ডেসপ্যাচেস
|
|
১৯
|
|
আটজন মরণোত্তর সহ
অ্যাটাচ ফাইলস – ২০২০-র  সাহসিকতা পুরস্কারের তালিকা লিঙ্কে ক্লিক করুন- https://static.pib.gov.in/WriteReadData/userfiles/ID%202020%20Awards%20.pdf
 ২০২০-র শৌর্যচক্র পুরস্কারের উদ্ধৃতি সংযুক্ত রয়েছে নিম্নলিখিত লিঙ্কে। জানতে ক্লিক করুন-
https://static.pib.gov.in/WriteReadData/userfiles/Shaurya%20Chakra%20Awardees%2015%20Aug%202020.pdf।
https://static.pib.gov.in/WriteReadData/userfiles/Alok%20Kr%20Dubey%20%20.pdf ।
https://static.pib.gov.in/WriteReadData/userfiles/LtCol%20KS%20Rawat%20.pdf ।
https://static.pib.gov.in/WriteReadData/userfiles/Maj%20Anil%20URS.pdf
CG/SS/DM
(Visitor Counter : 77
খনিমন্ত্রক
ভারতের ভূ সর্বেক্ষণ প্রশিক্ষণ প্রতিষ্ঠান ২৪ ঘণ্টার একটি সুনির্দিষ্ট ওয়েবসাইট চালু করেছে
নতুন দিল্লি, ৩০ আগস্ট, ২০২১
খনি মন্ত্রকের আওতাধীন ভারতীয় ভূ সর্বেক্ষণ-এর অন্যতম প্রশিক্ষণ ও দক্ষতা বৃদ্ধি শাখা হায়দ্রাবাদে অবস্থিত ভারতের ভূ সর্বেক্ষণ প্রশিক্ষণ প্রতিষ্ঠান ২৪ ঘণ্টার একটি সুনির্দিষ্ট ওয়েবসাইট চালু করেছে। ওয়েবসাইটটি হল - https://training.gsiti.gsi.gov.in/ । কেন্দ্রীয় সরকারের ডিজিটাল ইন্ডিয়া প্রচারাভিযানের সঙ্গে সামঞ্জস্য বজায় রেখেই এটি চালু করা হয়েছে।
বিটা সংস্করণের এই ওয়েবসাইটে ৩৩ টিরও বেশি প্রশিক্ষণ পাঠক্রমের বিষয় ও ১৬৪টি বক্তৃতার ভিডিও আপলোড করা হয়েছে। এছাড়াও প্রতিষ্ঠানের প্রতিদিনের কাজকর্ম, নতুন প্রশিক্ষণ কর্মসূচি, অংশগ্রহণকারীদের তালিকা নিয়মিত ওয়েবসাইটে তুলে ধরা হয়েছে। ইতিমধ্যেই ১২ হাজার ৩৮০ জন অংশগ্রহণকারী এই ওয়েবসাইটে নাম নথিভুক্ত করেছেন।
১৯৭৬ সালে এই প্রশিক্ষণ প্রতিষ্ঠান প্রতিষ্ঠিত হয়। গত ৪৫ বছরে হায়দ্রাবাদ, নাগপুর, লক্ষ্ণৌ, কলকাতা, শিলং, রায়পুর, জাওয়ার , চিত্রদুর্গ  এবং কুজু -এ ৯টি প্রশিক্ষণ কেন্দ্র খোলা হয়ছে।
বর্তমানে ভারতের ভূ সর্বেক্ষণ কেন্দ্র বাণিজ্য ও আর্থ সামাজিক চাহিদার ওপর ভিত্তি করে বস্তুনিষ্ঠ, নিরপেক্ষ এবং যুগোপযোগী ভূ তাত্ত্বিক দক্ষতার বিকাশে কাজ করে চলেছে।
CG/SS/SKD/
(Visitor Counter : 160
সংস্কৃতিমন্ত্রক
প্রধানমন্ত্রী ৫ নভেম্বর কেদারনাথ সফরে গিয়ে শ্রী আদি শঙ্করাচার্য সমাধি উদ্বোধন করবেন
প্রধানমন্ত্রী সেখানে শ্রী আদি শঙ্করাচার্যের মূর্তির আবরণ উন্মোচন করবেন
নতুন দিল্লি, ৩ নভেম্বর, ২০২১
প্রধানমন্ত্রী শ্রী নরেন্দ্র মোদী আগামী ৫ নভেম্বর উত্তরাখন্ডে কেদারনাথ সফর করবেন। তিনি সেখানে কেদারনাথ মন্দিরে পূজার্চনায় অংশ নেবেন। এরপর, শ্রী আদি শঙ্করাচার্য সমাধি উদ্বোধনের পাশাপাশি শ্রী আদি শঙ্করাচার্য মূর্তির আবরণ উন্মোচন করবেন। উল্লেখ করা যেতে পারে, এই সমাধি ২০১৩-র বন্যায় ক্ষতিগ্রস্ত হওয়ার পর তা পুনর্নির্মাণ করা হয়েছে।
প্রধানমন্ত্রী এই উপলক্ষে এক জনসভায় ভাষণ দেবেন। এছাড়াও তিনি সরস্বতী রিটেনিং ওয়াল অশ্বপথ ও ঘাট, মন্দাকিনী রিটেনিং ওয়াল অশ্বপথ, তীর্থ পুরোহিত হাউস এবং মন্দাকিনী নদীতে গরুড় চট্টি সেতু সহ একাধিক পরিকাঠামোমূলক প্রকল্পের সূচনা করবেন। ইতিমধ্যেই যেসমস্ত প্রকল্পের নির্মাণ কাজ শেষ হয়েছে, তাতে ১৩০ কোটি টাকা খরচ হয়েছে।
প্রধানমন্ত্রী এরপর সেখানে একাধিক প্রকল্পের শিলান্যাস করবেন। এরমধ্যে রয়েছে সংগমঘাট পুনরুন্নয়ন, প্রাথমিক শুশ্রুষা ও পর্যটক সহয়তা কেন্দ্র, প্রশাসনিক কার্যালয় ও হাসপাতাল, দুটি অতিথি নিবাস, পুলিশ স্টেশন, কম্যান্ড অ্যান্ড কন্ট্রোল সেন্টার, মন্দাকিনী অশ্বপথ কিউই ম্যানেজমেন্ট অ্যান্ড রেন সেল্টার সহ সরস্বতী সিভিক অ্যামেনিটি ভবন প্রভৃতি। প্রধানমন্ত্রী সরস্বতী অশ্বপথ বরাবর চালু প্রকল্পগুলির কাজের পর্যালোচনা করবেন।
কেদারনাথে ২০১৩-তে প্রাকৃতিক বিপর্যয়ের পর ২০১৪-তে পুনর্গঠনের কাজ শুরু হয়। প্রধানমন্ত্রী স্বয়ং কেদারনাথের এই পুনর্গঠন কাজে ব্যক্তিগত ভাবে নজরদারি করেছেন। এই উপলক্ষে সারা দেশে জ্যোতির্লিঙ্গ ও জ্যোতিশপীঠগুলির পাশাপাশি চারধামে একাধিক কর্মসূচির আয়োজন করা হচ্ছে। জ্যোতির্লিঙ্গ ও জ্যোতিশপীঠগুলিতে প্রথাগত প্রভাত আরতি ও বৈদিক স্তোত্র পাঠের আয়োজন করা হচ্ছে। এছাড়াও বীণা, সেতারের মত ধ্রুপদি বাদ্যযন্ত্র সহযোগে সঙ্গীতানুষ্ঠানের আয়োজন করা হবে। কেন্দ্রীয় সংস্কৃতি ও পর্যটন মন্ত্রী শ্রী জি কিষাণ রেড্ডি, কেরালের কালাডিতে শঙ্করাচার্য মন্দিরে এক অনুষ্ঠানে যোগ দেবেন। এটি আদি শঙ্করাচার্যের জন্মভূমি। কালাডিতে শ্রী শঙ্করাচার্য সংস্কৃত বিশ্ববিদ্যালয়ের সঙ্গীত বিভাগের পক্ষ থেকে মন্দির চত্ত্বরে আদি শঙ্করাচার্যের রচিত গ্রন্থ থেকে পাঠ করে শোনানো হবে।
কেন্দ্রীয় পর্যটন মন্ত্রকের প্রসাদ কর্মসূচির আওতায় কেদারনাথে একাধিক উন্নয়নমূলক প্রকল্পের কাজ শেষ হয়েছে। এই প্রকল্পগুলির মধ্যে রয়েছে ইকোনোমিক হাইজেনিক ফুড শপ, টয়লেট ব্লক, ইকো-লগ ইন্টারপ্রিটেশন সেন্টার, সিটিং অ্যারেজমেন্ট, সোলার এলইডি স্ট্রিট লাইট প্রভৃতি। কেদারনাথে এই উন্নয়নমূলক প্রকল্পগুলি খাতে পর্যটন মন্ত্রকের ৩৪ কোটি ৭৮ লক্ষ টাকা ব্যয় হয়েছে।
পুণ্যার্থীদের কাছে কেদারনাথ এক আকর্ষণীয় ও জনপ্রিয় পর্যটন কেন্দ্র হয়ে উঠছে। প্রধানমন্ত্রী শ্রী নরেন্দ্র মোদী যে ধ্যান গুহায় ১৭ ঘন্টা একান্তে কাটিয়েছিলেন, এখন সেটি পুণ্যার্থীদের কাছে আকর্ষণের কেন্দ্রবিন্দু হয়ে উঠেছে। ভৈরবনাথ মন্দির সম্মুখে এই ধ্যান কেন্দ্রটির মানোন্নয়ন করা হয়েছে। প্রধানমন্ত্রী এই গুহায় ধ্যানে বসার পর সেটি দেশি-বিদেশি পুণ্যার্থীদের কাছে অত্যন্ত জনপ্রিয় হয়ে উঠেছে। এছাড়াও কেদারনাথ ধামে সমুদ্রপৃষ্ঠ থেকে প্রায় ১২ হাজার ৫০০ ফুট উচ্চতায় আরও ৩টি গুহা নির্মাণ করা হচ্ছে, যাতে পুণ্যার্থীরা একান্তে ও নির্জনে ধ্যানমগ্ন হতে পারেন।
CG/BD/AS/
(Visitor Counter : 114
প্রধানমন্ত্রীরদপ্তর
পুনর্ব্যবহারযোগ্য করতে বেঙ্গালুরুস্থিত হৃদরোগ বিশেষজ্ঞ এবং তাঁর পুত্রের কর্ম প্রয়াসকে স্বীকৃতি প্রধানমন্ত্রীর
নয়াদিল্লি, ৭ মার্চ, ২০২৩
বর্জ্যকে সম্পদে রূপদান এবং পুনর্ব্যবহারযোগ্য করার কাজে জনসচেতনতা গড়তে বেঙ্গালুরুস্থিত বিশিষ্ট হৃদরোগ বিশেষজ্ঞ ডাঃ দীপক কৃষ্ণমূর্তি এবং তাঁর পুত্রের কর্ম প্রয়াসকে সাধুবাদ জানালেন প্রধানমন্ত্রী শ্রী নরেন্দ্র মোদী।
অন্যদেরকেও অনুরূপ প্রয়াস ভাগ করে নেওয়ার আর্জি জানিয়ে তিনি বলেন এতে সম্পদ থেকে বর্জ্য ও পুনর্ব্যবহারযোগ্য গড়ে তোলার কাজে বৃহত্তর জনসচেতনতা গড়ে উঠতে পারে।
ডাক্তার জানিয়েছেন, প্রত্যেক শিক্ষা বর্ষের শেষে তার ছেলে পরম নিষ্ঠার সঙ্গে তার নোটবুকে খালি পাতাগুলি আলাদা করে নেন এবং ডাক্তার সেগুলিকে বেঁধে খসড়া কাজকর্মের কাজে ব্যবহার করেন।
উপরিল্লিখিত ডাক্তারের ট্যুইটের প্রত্যুত্তরে প্রধানমন্ত্রী ট্যুইট করে বলেছেন;
“এটা ভালো একটা দলগত প্রয়াস এবং এর মধ্যে দিয়ে সুস্থায়ী জীবনযাপনের বৃহৎ বার্তা পৌঁছায়। আপনার সন্তান এবং আপনাকে সাধুবাদ জানাই।
অন্যদেরও অনুরূপ প্রয়াস ভাগ করে নেওয়ার আহ্বান জানাচ্ছি। বর্জ্যকে সম্পদে রূপান্তরিত করার এবং পুনর্ব্যবহারযোগ্য করার কাজে এর ফলে বৃহত্তর জনসচেতনতা গড়ে উঠবে।”
PG/AB/NS
(
নির্বাচনকমিশন
সাধারণ নির্বাচন ২০১৯এর সপ্তম তথা চুড়ান্ত দফার ভোট ১৯ মে
এই দফায় ৭টি রাজ্য ও একটি কেন্দ্রশাসিত অঞ্চলের ৫৯টি লোকসভা আসনে ভোটগ্রহণ
১০ কোটি ১ লক্ষ ৭৫ হাজারের বেশি ভোটদাতা ৯১৮ জন প্রার্থীর রাজনৈতিক ভাগ্য নির্ধারণ করবেন
সুষ্ঠুভাবে ভোটপর্ব সম্পন্ন করতে ১ লক্ষ ১২ হাজারের বেশি ভোটগ্রহণ কেন্দ্র
নয়াদিল্লি, ১৭ মে, ২০১৯
লোকসভা নির্বাচনের সপ্তম দফায় ১৯ মে যে সংসদীয় আসনগুলিতে ভোটগ্রহণ করা হবে সে সম্পর্কিত বিভিন্ন তথ্য নিম্নরূপ-
|
|
রাজ্য/কেন্দ্রশাসিত অঞ্চল
|
|
সপ্তম দফায় সংসদীয় আসনের সংখ্যা
|
|
মোট ভোটদাতা
|
|
মোট পুরুষ ভোটদাতা
|
|
মোট মহিলা ভোটদাতা
|
|
মোট তৃতীয় লিঙ্গের ভোটদাতা
|
|
প্রতিদ্বন্দ্বী প্রার্থীর সংখ্যা
|
|
মোট ভোটগ্রহণ কেন্দ্রের সংখ্যা
|
|
বিহার
|
|
৮
|
|
১৫২৫২৬০৮
|
|
৮০৯৫৪৪৭
|
|
৭১৫৬৬৬০
|
|
৫০১
|
|
১৫৭
|
|
১৫৮১১
|
|
হিমাচলপ্রদেশ
|
|
৪
|
|
৫৩৩০১৫৪
|
|
২৭২৪১১১
|
|
২৬০৫৯৯৬
|
|
৪৬
|
|
৪৫
|
|
৭৭২৩
|
|
ঝাড়খন্ড
|
|
৩
|
|
৪৫৬৪৬৮১
|
|
২৩৬৪৫৪১
|
|
২২০০১১৯
|
|
২১
|
|
৪২
|
|
৪৩১৫
|
|
মধ্যপ্রদেশ
|
|
৮
|
|
১৪৯১৩৮৯০
|
|
৭৬২৬৫১৬
|
|
৭২৮৬৮৯০
|
|
৪৮৪
|
|
৮২
|
|
১৮৪১১
|
|
পাঞ্জাব
|
|
১৩
|
|
২০৮৯২৬৭৪
|
|
১১০৫৯৮২৮
|
|
৯৮৩২২৮৬
|
|
৫৬০
|
|
২৭৮
|
|
২৩২১৩
|
|
উত্তরপ্রদেশ
|
|
১৩
|
|
২৩৬৩৮৭৯৭
|
|
১২৮১৮৪৪০
|
|
১০৮১৮৯৩১
|
|
১৪২৬
|
|
১৬৭
|
|
২৫৮৭৪
|
|
পশ্চিমবঙ্গ
|
|
৯
|
|
১৪৯৬৩০৬৪
|
|
৭৬৯৮০২৩
|
|
৭২৬৪৬৬৪
|
|
৩৭৭
|
|
১১১
|
|
১৭০৪২
|
|
চন্ডীগড়
|
|
১
|
|
৬১৯২৮৫
|
|
৩২৭৯৮৪
|
|
২৯১২৮২
|
|
১৯
|
|
৩৬
|
|
৫৯৭
|
|
মোট
|
|
৫৯
|
|
১০০১৭৫১৫৩
|
|
৫২৭১৪৮৯০
|
|
৪৭৪৫৬৮২৮
|
|
৩৪৩৫
|
|
৯১৮
|
|
১১২৯৮৬
|
|
সপ্তম দফায় রাজ্য ও কেন্দ্রশাসিত অঞ্চল
|
|
৮
CG/BD/NS
(Visitor Counter : 136
প্রধানমন্ত্রীরদপ্তর
ত্রিশূরে শ্রী সীতারাম স্বামী মন্দিরের অনুষ্ঠানে প্রধানমন্ত্রীর ভিডিও বার্তার ভাষণের বঙ্গানুবাদ
নয়াদিল্লি, ২৫ এপ্রিল, ২০২৩
নমস্কারম!
ত্রিশূর পুরম উৎসব উপলক্ষে কেরলের ভাই ও বোনেদের অভিনন্দন। ত্রিশূর কেরলের সাংস্কৃতিক রাজধানী। সংস্কৃতির অর্থ হ’ল ঐতিহ্য, শিল্প, আধ্যাত্মিকতা এবং দর্শন। শ্রী সীতারাম স্বামী মন্দির এই সাংস্কৃতিক ভাবধারাকে বহন করে চলেছে বছরের পর বছর। মন্দিরটি এখন নতুনভাবে সেজে উঠেছে বলে আমি শুনেছি। এই উৎসব উপলক্ষে মন্দিরটির স্বর্ণমন্ডিত গর্ভগৃহ উৎসর্গ করা হচ্ছে শ্রী সীতারাম আয়াপ্পা এবং শিবের উদ্দেশে।
বন্ধুগণ,
হনুমান ভিন্ন শ্রী সীতারামের আখ্যান সম্পূর্ণ নয়। তাই, হনুমানজীর ৫৫ ফুট উঁচু মূর্তি পুণ্যার্থীদের আশীর্বাদ করছেন। আমি কুম্ভাভিষেকম – এর শুভেচ্ছা জানাই পুণ্যার্থীদের। আমি অভিনন্দন জানাতে চাই শ্রী টি এস কল্যাণরমনজী এবং কল্যাণ পরিবারের সদস্যদের। বহু বছর আগে আপনারা যখন গুজরাটে আমার সঙ্গে দেখা করে বলেছিলেন এই মন্দিরের কথা। এই উৎসবে অংশ নিতে পেরে আমি আনন্দিত।
বন্ধুগণ,
ত্রিশূর এবং শ্রী সীতারাম স্বামী মন্দির শুধুমাত্র বিশ্বাস নয় - ভারতাত্মার চেতনার প্রতীক। মধ্যযুগে বিদেশি হানাদাররা ভেবেছিল যে, তারা ভারতের পরিচয়টুকুও মুছে দিতে সক্ষম হবে। কিন্তু তারা জানতো না যে, ভারতের প্রাণভোমরা লুকিয়ে আছে তার জ্ঞানধারার মধ্যে। এই কারণেই যাবতীয় আঘাত ও বাধাবিঘ্ন অতিক্রম করে বারবার জেগে উঠেছে ভারত। ঐ সময়ের মন্দিরগুলি ‘এক ভারত শ্রেষ্ঠ ভারত’ – এর বিমূর্ত ঘোষণা। আমরা এই দর্শনেরই প্রতিফলন ঘটাতে চাই স্বাধীনতার অমৃতকালে।
বন্ধুগণ,
যুগ যুগ ধরে আমাদের মন্দির ও তীর্থস্থান মূল্যবোধ ও সমৃদ্ধির প্রতীক হয়ে থেকেছে। একই কথা প্রযোজ্য শ্রী সীতারাম স্বামী মন্দিরের ক্ষেত্রেও। সমাজ থেকে প্রাপ্ত সেবার যথার্থ প্রতিদান দেওয়ার সংস্কৃতিতে সমৃদ্ধ আমাদের মন্দিরগুলি। আমি শুনেছি যে, এই মন্দিরের মাধ্যমে জনকল্যাণমূলক বিভিন্ন কর্মসূচি রূপায়িত হয়ে চলেছে। এই উদ্যোগ আরও জোরদার করার আহ্বান জানাই। শ্রী অন্ন অভিযান, স্বচ্ছতা অভিযান, প্রাকৃতিক চাষের প্রশ্নে জনসচেতনতা কর্মসূচি – এইসব উদ্যোগকে আপনারা আরও প্রাণবন্ত করে তুলতে পারেন। আবারও অভিনন্দন জানাই আপনাদের সকলকে।
অনেক ধন্যবাদ।

PG/AC/SB
(
বিজ্ঞানওপ্রযুক্তিমন্ত্রক
পাঞ্জাবের হোশিয়ারপুর জেলার মহিলারা কোভিড-১৯-এর বিরুদ্ধে লড়াইয়ে গ্রামবাসীদের জন্য ঘরে তৈরি মাস্ক প্রস্তুত করছে
নতুন দিল্লি, ১৫ এপ্রিল, ২০২০
পাঞ্জাবের হোশিয়ারপুর জেলার হাজিপুর ব্লকে গুগওয়ালাহার গ্রামে, একদল মহিলা তাদের গ্রামের এবং আশেপাশের বাসিন্দাদের সুরক্ষার জন্য অক্লান্ত পরিশ্রম করে চলেছেন।রেশন,খাদ্য সরবরাহের কাজে যুক্ত ব্যক্তি ও পরিযায়ী শ্রমিকদের কোভিড-১৯ সংক্রমণ থেকে রক্ষার্থে বিনামূল্যে মাস্ক বিতরণ করছেন তারা। এই দলের নেতৃত্বে রয়েছেন গ্রামের সরপঞ্চ শ্রী নরিন্দর সিং।
কেন্দ্রীয় বিজ্ঞান ও প্রযুক্তি দফতরের সহযোগিতায় 'পাঞ্জাব রাজ্য বিজ্ঞান ও প্রযুক্তি পর্ষদ'  মহিলাদের জন্য সামাজিক কর্মসূচিতে একাধিক কাজ করে চলেছে। এই কর্মসূচির আওতায় "গ্রামীণ জৈববস্তু থেকে কর্মশক্তির ওপর নারীর প্রযুক্তিগত ক্ষমতায়ন" শীর্ষক প্রকল্পটি বাস্তবায়িত হয়েছে হোশিয়ারপুর জেলায় তালওয়ারা ব্লকে।কোভিড-১৯-মহামারীর বিরুদ্ধে লড়াইয়ে গোষ্ঠীগত ভাবে এই উদ্যোগ নেওয়া হয়েছে।
স্থানীয় নেতৃত্বের সহায়তায় মাস্ক তৈরি এবং এ সম্পর্কে সচেতনতা বাড়ার সাথে সাথে সাধারণ জনগণের মধ্যে ঘরে তৈরি মাস্ক ব্যবহার করার প্রবণতা দ্রুত বৃদ্ধি পাচ্ছে। এই প্রক্রিয়া গোষ্ঠী সংক্রমণ ভেঙে ফেলতে গুরুত্বপূর্ণ ভূমিকা নেবে বলে জানিয়েছেন কেন্দ্রীয় বিজ্ঞান ও প্রযুক্তি দফতরের সচিব অধ্যাপক আশুতোষ শর্মা।
ভারত সরকারের মুখ্য বৈজ্ঞানিক উপদেষ্টা কার্যালয় থেকে প্রকাশিত নির্দেশিকা অনুসারে মহিলারা সেলাই করে ঘরে ব্যবহৃত কাপড় দিয়েই মাস্ক তৈরি উদ্যোগ নিয়েছেন। এই উদ্যোগের জন্য পিএসসিএসটি গোষ্ঠীটিকে প্রয়োজনীয় কাঁচামাল সরবরাহ করে সাহায্য করেছে। ১০ দিনের মধ্যে এই দলের মহিলারা গুগওয়ালাহারের নিকটবর্তী চারটি গ্রামে বাসিন্দা, পরিযায়ী শ্রমিকদের, স্বল্প সময়ের জন্য খুলে রাখা ছোট দোকানদারদের ২০০০টিরও বেশি ভাল মানের মাস্ক সরবরাহ করেছেন।
এছাড়াও, পিএসসিএসটি তালওয়ারা ব্লকের প্রায় ৩০টি গ্রামের সরপঞ্চ, স্থানীয় স্বনির্ভর গোষ্ঠীর মহিলা এবং কৃষকদের জন্য একটি হোয়াটসঅ্যাপ গ্রুপ তৈরি করেছে। রাজ্য / কেন্দ্রীয় সরকার প্রদত্ত বিভিন্ন পরামর্শ সম্পর্কে এই হোয়াটসঅ্যাপ গ্রুপের সদস্যদের জানান হচ্ছে। স্থানীয় জনগণ এই উদ্যোগকে স্বাগত জানিয়েছেন এবং সময়ে সময়ে সরকারের নির্দেশ সাধারণ মানুষ মেনে চলছেন বলেও এই গ্রামগুলির সরপঞ্চেরা জানিয়েছেন।
(CG/SS
আবাসনএবংশহরাঞ্চলেরদারিদ্র্যদূরীকরণমন্ত্রক
'আবর্জনা মুক্ত' ভারত গঠনের লক্ষ্যে আবাসন এবং শহরাঞ্চলের দারিদ্র দূরীকরণ মন্ত্রক রোডম্যাপ প্রকাশ করেছে
নতুন দিল্লি, ২৪ ডিসেম্বর, ২০২১
'সুশাসন দিবস'-এর প্রাক্কালে আবাসন এবং দারিদ্র্য দূরীকরণ মন্ত্রকের পক্ষ থেকে আজ 'আজাদী@৭৫ স্টার রেটিং প্রটোকল অফ গার্বেজ ফ্রি সিটিজ- তুল কিট ২০২২' প্রকাশ করেছে। যা বর্জ্য ব্যবস্থাপনার ক্ষেত্রে সবচেয়ে গুরুত্বপূর্ণ গভর্নেন্স টুল' আবর্জনা মুক্ত শহর গড়ার ক্ষেত্রে জ স্টার্টিং প্রটোকল হিসাবের সাহায্য করবে।
২০২১ সালের ১ অক্টোবর প্রধানমন্ত্রী শ্রী নরেন্দ্র মোদী স্বচ্ছ ভারত অভিযান- শহরাঞ্চল- দ্বিতীয় পর্যায়- এর সূচনা করেছিলেন। এর উদ্দেশ্য ছিল 'আবর্জনা মুক্ত' শহর। সম্প্রতি সমাপ্ত সার্টিফিকেশন অনুশিলনে দেশের ২,২৩৮ শহর অংশ নিয়েছিল। এরমধ্যে ৯ টি শহরকে পাঁচতারা হিসেবে রেটিং করা হয়েছে। এছাড়া ১৪৩ টি শহরকে তিন তারা হিসেবে রেটিং করা হয়েছে। অন্যদিকে, ১৪৭ টি শহরকে একতারা হিসেবে রেটিং করা হয়েছে।
CG/ SB
(Visitor Counter : 124
আদিবাসীবিষয়কমন্ত্রক
সর্বভারতীয় আদিবাসী শ্রমিক সভার উদ্বোধন করলেন শ্রী অর্জুন মুন্ডা
নয়াদিল্লী, ২৫ ফেব্রুয়ারি, ২০২০
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা আজ নতুন দিল্লীতে ভারতীয় আদিম জাতি সেবক সংঘ আয়োজিত সর্বভারতীয় আদিবাসী শ্রমিক সভার উদ্বোধন করেন। এই উপলক্ষ্যে থাক্কর বাপা-র প্রতিকৃতিতে পুস্পার্ঘ্য অর্পণ করে শ্রী মুন্ডা শ্রদ্ধা জানান। আদিবাসী ছাত্রাবাসগুলির আবাসিকরা এবং কাত্যায়ণি বালিকা আশ্রমের পড়ুয়ারা সাংস্কৃতিক অনুষ্ঠান মঞ্চস্হ করে।
সভা উদ্বোধন করে শ্রী মুন্ডা বলেন, ভারতীয় আদিম জাতি সেবক সংঘ সমাজের দুর্বলতর শ্রেণী, বিশেষ করে আদিবাসী শ্রেণীর মানুষজন, যাযাবর, অর্ধ-যাযাবর এবং বিমুক্তা জাতির মানুষের সামাজিক, সাংস্কৃতিক, শিক্ষাগত এবং আর্থিক উন্নয়নের লক্ষ্যে কাজ করে চলেছে। উদ্দেশ্য, এই শ্রেণীর মানুষজনের সাংবিধানিক অধিকার সুরক্ষিত রাখা এবং অন্যান্য নাগরিকের মতো সমানাধিকার সুনিশ্চিত করা। তিনি জানান, ভারতীয় আদিম জাতি সেবক সংঘ জাতীয় স্তরের একটি আদিবাসী সংগ্রহালয় পরিচালনা করে থাকে। নতুন দিল্লীর ঝান্দেওয়ালার কাছে গড়ে ওঠা এই সংগ্রহালয়ে আদিবাসীদের ব্যবহৃত বিভিন্ন সামগ্রী, তাদের সংস্কৃতি এবং দৈনন্দিন জীবন-যাপনের বিভিন্ন নিদর্শন রয়েছে।
উল্লেখ করা যেতে পারে, সার্ভেন্টস অফ ইন্ডিয়া সোসাইটির প্রখ্যাত সমাজসেবক পুজ্য থাক্কর বাপা ১৯৪৮ সালের ২৪ অক্টোবর জাতীয় স্তরের স্বেচ্ছাসেবক সংগঠন হিসেবে ভারতীয় আদিম জাতি সেবক সংঘ গঠন করে। মহাত্মা গান্ধীর ঘনিষ্ঠ সহযোগি হওয়ার দরুণ পুজ্য থাক্কর বাপা আদিবাসীদের দারিদ্র দূরীকরণের কাজে গভীরভাবে অনুপ্রাণিত হয়েছিলেন। এই সংঘের প্রথম সভাপতি হয়েছিলেন ভারতের প্রথম রাষ্ট্রপতি ডঃ রাজেন্দ্র প্রসাদ। তিনি আজীবন সংঘের সভাপতি হিসেবে দায়িত্ব পালন করেছেন।
CG/BD/NS
(Visitor Counter : 108
অর্থমন্ত্রক
পণ্য রপ্তানির জন্য কেন্দ্রীয় অপ্রত্যক্ষ কর এবং সীমাশুল্ক পর্ষদের জেলা-ভিত্তিক তথ্য সংগ্রহের কাজ শুরু
নয়াদিল্লি, ১৭ ফেব্রুয়ারি, ২০২০
জেলাগুলিকে রপ্তানি হাব হিসাবে গড়ে তুলতে প্রধানমন্ত্রীর স্বপ্ন বাস্তবায়নের লক্ষ্যে কেন্দ্রীয় অপ্রত্যক্ষ কর এবং সীমাশুল্ক পর্ষদ  জেলা-ভিত্তিক বা রপ্তানিযোগ্য পণ্যের উৎস-স্থলের তথ্য সংগ্রহের কাজ শুরু করেছে। অর্থমন্ত্রীর বাজেট ভাষণের সঙ্গে সাযুজ্য রেখে এই অতিরিক্ত তথ্যগুলি নীতি-নির্ধারকদের প্রয়োজনীয় পরিসংখ্যান যোগাবে এবং রপ্তানির জন্য প্রতিটি জেলার গুরুত্ব এর মাধ্যমে নির্ধারিত হবে। ভারতের মুক্ত এবং অবাধ বাণিজ্য চুক্তি -র সুফল যেন রপ্তানিকারকরা পেতে পারেন, সেই লক্ষ্যে এই গুরুত্বপূর্ণ তথ্যগুলি ভারতের বৈদেশিক বাণিজ্য নীতি রূপায়ণেও সাহায্য করবে। সিবিআইসি এখন থেকে জিএসটি নিবন্ধীকৃত আমদানিকারক ও রপ্তানিকারকদের জিএসটিআইএন ঘোষণার বিষয়টিকে বাধ্যতামূলক করেছে। এতে আইটিসি ক্রেডিট এবং আইজিএসটি রিফান্ডের দাবি করতে করদাতাদের সুবিধা হবে। এমনকি, জালিয়াতিও বন্ধ করা যাবে।
CG/CB/SB
(Visitor Counter : 48